tartuNLP/wikipedia-smugri-20251201 huggingface dataset:
Maanpuolustuskurssi

Maanpuolustuskurssi on Suomen puolustusvoimien toteuttama koulutus, jonka avulla halutaan muun muassa antaa johtavassa asemassa oleville sotilas- ja siviilihenkilöille kokonaisnäkemys ulko-, turvallisuus- ja puolustuspolitiikasta. Tarkoitus on, että myös kriisitilanteiden aikana eri organisaatioiden johto säilyy niiden henkilöiden käsissä, joilla se on normaalioloissa. 
Maanpuolustuskorkeakouluun hallinnollisesti kuuluva Maanpuolustuskurssit vastaa kurssien toimeenpanosta ja järjestelystä sekä kurssien toiminnan suunnittelusta ja ohjauksesta. 
Historia.
Puolustusneuvosto hyväksyi vuonna 1960 esityksen yhteisten koulutustilaisuuksien järjestämisestä siviili- ja sotilashenkilöille. Koulutustilaisuuksien (maanpuolustuskurssit) ylin valvonta kuului puolustusneuvostolle ja niiden toimeenpanovastuu puolustusvoimain komentajalle. 
1960-luvun lopulla kurssien osallistujien puoluetausta kiintiöitiin vastaamaan eduskunnan voimasuhteita. 1970-luvulla suurimman osallistujaryhmän, lähes kolmanneksen kurssilaisista, muodostivat talouselämän ylin ja keskijohto. Poliitikoilla ja hallinnon edustajilla oli kummallakin noin 15 prosentin edustus, tiedeyhteisöillä 12 prosenttia ja Puolustusvoimilla kuusi prosenttia. Historioitsija Jukka Tarkan mukaan maanpuolustuskurssit levittivät tehokkaasti sitä sanomaa, että Suomen puolustuksesta huolehtiminen ei ollut ristiriidassa hyvien ulkosuhteiden kanssa, ja kohottivat puolustusvoimien arvostusta myös äärivasemmistossa.
60. maanpuolustuskurssin edustajia oli 3. lokakuuta 1978 palaamassa tutustumismatkalta Kuopiosta ja Siilinjärveltä, kun heitä kuljettanut DC-3-lentokone putosi Juurusveteen heti lentoonlähdön jälkeen. Turmassa kuolivat kaikki koneessa olleet 15 henkilöä. Kurssin emäntä Tarja Halonen oli jäänyt lennolta pois lääketieteellisistä syistä.
Valtakunnallisia maanpuolustuskursseja on järjestetty yli 200 kertaa ja niillä on koulutettu yli 8 000 henkilöä. Marraskuussa 2024 järjestettiin 250. valtakunnallinen maanpuolustuskurssi Karjalan prikaatissa.
Tavoitteet.
Valtakunnallisen maanpuolustuskurssin tavoitteena on:
Valinnat ja kurssin toteutus.
Valtakunnalliselle kurssille valitaan kerrallaan noin 50 henkilöä, joista kolmannes edustaa elinkeinoelämää ja loput poliittisia päättäjiä, hallintoa, tiedotusvälineitä, tiedettä ja kulttuuria sekä Puolustusvoimia ja Rajavartiolaitosta.
Maanpuolustuskurssien käytössä on Helsingin Maneesikadulla sijaitseva Uudenmaan kasarmiin kuulunut entinen maneesi. Maanpuolustuskursseja johtaa Maanpuolustuskorkeakoulun organisaatioon kuuluva upseeri, apunaan upseeristoon kuuluva apulaisjohtaja ja aliupseeristoon kuuluva esikuntamestari.
Valtakunnalliset kurssit valitsevat keskuudestaan oltermannin, emännän ja isännän.
Kurssin käyneille järjestetään säännöllisesti jatkokursseja ja täydennyskursseja. Lisäksi järjestetään maanpuolustuksen erikoiskursseja, joissa käsitellään ajankohtaisia, valtakunnallisesti merkittäviä teemoja.
Kurssin suorittaneiden yhteydenpito.
Kurssin käyneiden yhdyssiteenä toimii valtakunnallinen Maanpuolustuskurssiyhdistys ry.
Johtajat.
Maanpuolustuskurssien johtajana ovat toimineet seuraavat upseerit:
Martha Washington

Martha Washington (o.s. Dandridge, 13. kesäkuuta 1731 – 22. toukokuuta 1802) oli Yhdysvaltain ensimmäisen presidentin George Washingtonin vaimo vuodesta 1759 lähtien. Avioliitto oli Martha Washingtonin toinen. Pariskunnalla ei ollut yhteisiä lapsia, mutta heillä oli neljä lasta Marthan aiemmasta avioliitosta Daniel Parke Custisin kanssa. Elämänsä aikana Martha osti yli 80 orjaa Mount Vernonin plantaasille. Yksi selitys sille miksei parilla ollut omia lapsia on se, että George Washington olisi ollut steriili.
Salonsaari (Päijänne, Asikkala)

Salonsaari on Päijänteen saari Päijät-Hämeessä Asikkalan Salon kylässä. Saari sijaitsee Asikkalanselän etelärannassa Päijänteen eteläosissa.
Maantietoa.
Saaren pituus on 7,1 kilometriä, leveys 5,3 kilometriä ja pinta-ala 16,7 neliökilometriä . Saari sijaitsee aivan mantereessa kiinni ja niitä erottaa Salonsalmi ja Siltasalmi. Salmi on 80–650 metriä leveä. Saarella on kolme suurempaa niemeä. Venäjänniemi työntyy Salonsalmea seuraten itään päin. Sen kapein kohta Lahtelaistenkannas on alle 400 metriä leveä, mutta niemen kärki on paljon suurempi. Toinen niemi (Halkoniemi?) työntyy länteen päin ja se jää Kylänpohjan ja Siltasalmen väliin. Kolmas niemi jää Säynätlahden ja 1,8 kilometriä pitkän Eetunpohjan väliin ja niemessä kohoaa Isonkivenharju. Venäjänniemen pohjoispuolella sijaitsevat Kinissaari ja Vesansalo, joiden välissä kulkee Luopostensalmi. Saarien väliin jää salmen lisäksi pienen Nieniemen suojaan sekä Särkilahti että Lahtelaistenpohja. Lahdelmassa sijaitsee muitakin saaria: Verkkosaari, Humatlahdensaaret, Herrasaari ja Savonsaaret. Salonsaaren lounaispuolella sijaitsee Vääksy reunamuodostuman päällä. Saaren ja Vääksyn väliin jää Vohlastensaari, Lautasaari, Heinäsaari, Pernasaari ja Mäntysaari. Salonsaaren länsi- ja luoteispuolella aukeaa Asikkalanselkä lähes saarettomana. Sen sijaan pohjoispuolella on muutama saari: Selkäsaaret, Kotasaari, Kaitasaaret, Ylimmäinen- ja Alimmainen Huhtasaari ja Kaurissaari.
Salonsaaren etelä- ja lounaisosa on alavaa peltomaata, jota rikkovat pienet metsäpalstat. Pohjoinen ja itäinen osa saarta on metsämaan peitossa. Pohjoisosassa kohoaa kallioinen yli 120 metrin (mpy.) korkeuteen kohoava ylänkö, jonka kahta huippua kutsutaan Muonakallioksi ja Huipunkallioksi. Saaren korkein huippu sijaitsee Muonakalion eteläpuolella. Se yltää noin 140 metrin korkeuteen merenpinnasta, jolloin se kohoaa 62 metrin korkeuteen Päijänteestä. Saaren muita huippuja ovat Haarahonganmäki ja Sarvenkangas.
Saaren väkiluku on noin 160, loma-asukkaita on noin 500.
Luontoarvoja.
Saarella on kaksi luonnonsuojelualuetta. Toinen on Hepo-ojan pieni puronvarsialue ja toinen kartasta mitattuna noin 40 hehtaarin kalliometsäinen metsäalue.
Historiaa.
Ihmisasutusta on saattanut olla jo kivikaudella. Kylä paloi vuonna 1897.
Kylän oma koulu lakkautettiin 1963. Saarella on laajakaistayhteydet ja seurakunnan leirikeskus Kinismaja. Kyläyhdistys kirjoitutti pääasiassa C-kaseteille tallennettujen haastattelujen, mutta myös muun aineiston pohjalta Salonsaaren historian.
Reichenau

Reichenau tarkoittaa seuraavia:
Katso myös.
Aihepiiriin liittyvät myös seuraavat:
Raahen majakka

Raahen majakka on pohjamajakka ja se on rakennettu Oulun öljysatamassa samaan aikaan kuin Oulu 1, Oulu 2 ja Oulu 3 eli vuonna 1965. Majakka sijaitsee Raahen poijuväylän suulla.
Majakassa oli alun perin asetyleenikäyttöinen valolaitteisto, joka on myöhemmin muutettu aurinkoenergialla toimivaksi. Valon kantomatka on 10,8 meripeninkulmaa.
Izzat Ibrahim al-Duri

Izzat Ibrahim al-Duri (1. heinäkuuta 1942 – 26. lokakuuta 2020) oli irakilainen sotilaskomentaja ja maan entinen varapresidentti ja vallankumousneuvoston varapuhemies aina vuoden 2003 Irakin miehitykseen. Presidentti Saddam Husseinin teloituksen jälkeen hänet nimitettiin kielletyn Baath-puolueen Irakin-siiven johtoon.
Izzat Ibrahim al-Duri oli jäämyyjän poika Tikritistä. Hän oli yksi avainhenkilöistä kaappauksessa, joka toi Baath-puolueen valtaan 1968, ja vuonna 2003 yksi kolmesta kaappaukseen osallistuneesta Saddam Husseinin ja Taha Yasin Ramadanin kanssa, jotka olivat vielä elossa. Hän oli kotoisin Tikritin seudulta, ja kuului samaan klaaniin kuin Hussein, joten hänellä ei ollut tästä riippumattomia tukijoita. Al-Durin tytär oli lyhyesti naimisissa Udai Husseinin kanssa.
Izzat Ibrahim al-Duri oli ollut sairas jo vuosia. Hän kärsi leukemiasta ja kävi verensiirrossa puolen vuoden välein. Kun hän oli 1999 hoidettavana Wienissä, Itävallan oppositio vaati hänen pidättämistään sotarikoksista. Al-Durin ilmoitettiin kuolleen useita kertoja.
Maaliskuussa 2003 hän komensi joukkoja Pohjois-Irakissa Yhdysvaltain hyökätessä maahan. Yhdysvallat on luvannut hänestä tai hänen hautapaikkansa löytämisestä 10 miljoonan dollarin palkkion.
Yhdysvaltojen vetäydyttyä Irakista al-Duri on johtanut Jaysh Rijal al-Tariqa al-Naqshbandia-terroristijärjestöä, joka tukee Baath-puolueen paluuta valtaan. Irakin viranomaiset uutisoivat al-Durin kuolleen taisteluissa Bagdadin pohjoispuolella 17. huhtikuuta 2015. Al-Durin kannattajat kiistivät väitteet.
Al-Duri esiintyi 7. huhtikuuta 2018 suorassa lähetyksessä Baath puolueen 71-vuotispäivänä.
Pietarsaaren majakka

Pietarsaaren majakka oli pohjamajakka ja se rakennettiin Nygrundetin kivikkomatalan pohjoisreunaan 1985. Majakan kasuuniosaa asennettaessa se upotettiin vahingossa 20 metriä väärään kohtaan, joten jo ennestään ahdas väylä tiukentui entisestään. Majakan tehtävänä oli opastaa laivat ohi Nygrundetin ja Kallanin vaarallisten karikkojen. Seudulla tapahtui vakava haveri 6. syyskuuta 1972, jolloin Nygrundetin luona ollut ruoppaaja "Nostaja" kaatui myrskyssä. Onnettomuudessa hukkui 16 ihmistä.
Pietarsaaren majakan valonlähde toimi tuulienergialla.
Majakka korvattiin 2016 valaistulla reunamerkillä.
Kaley Cuoco

Kaley Christine Cuoco (s. 30. marraskuuta 1985 Camarillo, Kalifornia, Yhdysvallat) on yhdysvaltalainen näyttelijä. Hän on näytellyt muun muassa Bridget Hennessyn roolissa televisiosarjassa "Teinitytön kasvatusopas", Billie Jenkinsin roolissa sarjassa "Siskoni on noita" ja Pennyn roolissa sarjassa "Rillit huurussa".
Ura.
Kaley Cuocon näyttelijänura alkoi vuonna 1992 televisioelokuvasta "Juoksuhiekkaa: Ei pakotietä". Hänen roolinsa Maureen McCormickina elokuvassa "Growing up Brady" vuonna 1999 toi hänelle paljon huomiota, samoin kuin rooli CBS:n komediasarjassa "Ladies Man". Cuoco esitti Bridget Hennessyä sarjassa "Teinitytön kasvatusopas" vuosina 2002–2005. 
Cuoco on näytellyt NBC:n minisarjassa "10,5". Vuonna 2004 Cuoco antoi äänensä Disney Channelin Brandy Harringtonille lastenpiirretyssä "Brandy ja Herra Whiskers". Hän ääninäytteli myös Elenaa animaatiosarjassa "Hirviöallergiaa". 
Vuonna 2004 ilmestyneessä elokuvassa "The Hollow", Cuoco näytteli yhdessä Nick Carterin ja Kevin Zegersin kanssa. Hän pääsi sijalle 74. maailman seksikkäimpien naisten listalla samana vuonna ja uudestaan vuonna 2005. Cuoco tuli mukaan "Siskoni on noita" -sarjaan vuonna 2006 nuorena noitana nimeltä Billie Jenkins. Tammikuussa 2007 hänellä oli pieni rooli sarjassa "Pako". 
Syksyllä 2007 Cuoco aloitti komediasarjan "Rillit huurussa" kuvaukset, jossa hän näyttelee Pennyä. Hän on voittanut roolistaan parhaan komedianäyttelijän Satellite-palkinnon.
Cuoco on myös ääninäytellyt sarjassa "Bratz".
Yksityiselämä.
Kaley Cuoco oli nuorena kotiopetuksessa. Hänellä on nuorempi sisar Briana. Kaleyn isä Gary Cuoco on amerikanitalialainen ja äiti Layne Wingate amerikanenglantilainen. Cuoco on hyvä ystävä "Teinitytön kasvatusopas" -sarjan vastanäyttelijänsä Amy Davidsonin kanssa. 
Cuoco seurusteli kaksi vuotta "Rillit huurussa" -sarjan vastanäyttelijänsä Johnny Galeckin kanssa. Cuoco ja Galecki erosivat alkuvuodesta 2010 pysyen ystävinä. 
Cuoco meni kihloihin Josh Roshnikin kanssa lokakuussa 2011, mutta pari erosi 2012. Cuoco on seurustellut myös muusikko Christopher Frenchin kanssa ja levyttänyt tämän kanssa kappaleen hyväntekeväisyyteen.
Cuoco kihlautui tennispelaaja Ryan Sweetingin kanssa syyskuussa 2013 kolmen kuukauden seurustelun jälkeen. Cuoco ja Sweeting menivät naimisiin saman vuoden joulukuussa. Syyskuussa 2015 he ilmoittivat eroavansa.
30. maaliskuuta 2023 Cuoco synnytti tyttären, jonka isä on Tom Pelphrey. Cuoco ja Pelphrey ovat seurustelleet vuodesta 2022 ja 2024 he ilmoittivat kihlauksestaan.
Cuoco pitää ratsastuksesta ja pöytätenniksestä. Vuonna 2010 hän loukkaantui ratsastusonnettomuudessa.
Hachimaki

Hachimaki () on päänauha, yleensä punaisesta tai valkoisesta kankaasta tehty. Se symboloi japanilaisessa kulttuurissa sinnikkyyttä ja ponnistelua. Hachimakin voi sitoa otsalleen esimerkiksi synnyttävä nainen, pääsykokeisiin opiskeleva nuori, toimistotyöläinen, työstään ylpeä elinkeinonharjoittaja, "bōsōzoku" eli moottoripyöräjengiläinen tai mielenosoitukseen osallistuja. Hachimakin kuuluisimmat käyttäjät olivat toisen maailmansodan kamikazelentäjät.
Hachimakeissa on yleensä koristeena erilaisia innoittavia iskulauseita tai nouseva aurinko -kuva-aihe.
Hachimakin historia on epäselvä. Erään teorian mukaan ne liittyvät varhaisten uskonnollisten askeettien vaatetukseen. Toisen mukaan niiden alkuperä on samuraiden kypäriensä alla pitämissä päänauhoissa, joiden tarkoitus oli imeä hikeä itseensä ja pitää hiukset pois silmiltä. ""Hachimaki" on käännettynä "kypärähuivi".
Hachimakin sitominen otsalle vastaa länsimaista hihojen ylös käärimistä ja merkitsee tosissaan olemista ja työn alkamista.
Desmoteplaasi

Desmoteplaasi on isoverenimijälepakon syljestä eristetty proteiini, jota on tutkittu liuotushoitoon sopivana aineena. Sitä ei käytetä lääkkeenä ja sen kehitys on lopetettu, sillä sen käyttö lisää aivoverenvuotoriskiä. Desmoteplaasi muuntaa plasminogeeniä plasmiiniksi, joka pilkkoo verihyytymiä muodostanutta fibriiniä. Desmoteplaasi on siis trombolyytti ja toimii kuten kehon luontainen hyytymiä hajottava plasminogeenin kudosaktivaattori (tPA). Verta ruuakseen käyttävän lepakon syljessä desmoteplaasi estää puremakohdan hyytymistä.
Liuotushoito

Liuotushoidolla tarkoitetaan lääketieteellistä toimenpidettä, jossa liuotetaan valtimon tai laskimon verihyytymää.
Toimenpide.
Liuotushoitoa käytetään paikallisesti katetrin avulla suoraan siihen verisuoneen jossa verihyytymä (trombi) sijaitsee. Yleisimpiä kohteita trombolyysihoidolle ovat alaraajan valtimoiden tukokset, yläraajan valtimoiden trombit sekä embolisatorisen aivohalvauksen aiheuttaneet tukokset. Liuotuksessa käytetään trombolyyttisiä eli hyytymää liuottavia lääkeaineita (esimerkiksi urokinaasi ja plasminogeenin aktivaattori).
Mitä tuoreempi tukos on, sitä parempi liuotustulos on mahdollista saada. Liuotuskertojen lukumäärä saattaa vaihdella tukoksen laadun mukaan. Trombolyysin lisäksi suoneen asennetaan usein stentti jotta suoni pysyisi auki paremmin. Stentin asennus tapahtuu pallolaajennustoimenpiteen yhteydessä. 
Komplikaatiot ja vasta-aiheet liuotushoidolle.
Yleisimpiä liuotushoidon komplikaatioita ovat verenvuodot. Verenvuodot ovat yleensä paikallisia, ja niitä esiintyy 10–30 %:lla potilaista. Liuotushoidon vasta-aiheina voivat olla mm. äskettäinen leikkaus, mahahaava, tuore aivohalvaus, sisäelimen karsinooma, eteisvärinä, vasemman kammion trombi ja yliherkkyysreaktiot varjoaineelle. 
Jos liuotushoitoa ei voida tehdä, voi olla aiheellista tehdä ns. katetritrombektomia, jossa verisuonihyytymä poistetaan tukkeutuneesta suonesta mekaanisesti ja/tai trombolyyttiaineen avulla.
TrackMania United

TrackMania United on TrackMania -pelisarjan neljäs osa. Pelin tekijä on Nadeo. Se yhdistää kaikki TrackMania pelit ja tuo Stadium, Snow, Rally ja Desert alueille uusia rataosia. TrackManian tarkoituksena on saada miljoonat pelaajat ruudun ääreen pelaamaan TrackManian suosittua verkkopeliä. TrackMania United sisältää myös sisäisen viestintäjärjestelmän, jonka avulla pystyy lähettämään kaverille viestejä. "Copperit" ovat TrackManian rahayksikkö. Niillä voi ostaa mm. pelaajien tekemiä autoja, ratoja, musiikkia ja avatareja.
Autojen lisääminen.
TrackMania Unitediin voi lisätä omia autoja, tuomalla ne peliin pelin kääntäjän avulla. "Tekstuurien" täytyy olla malleissa Direct Draw Surface DXT5 -muodossa. Peli tukee Stadium-ympäristössä rajattoman tarkkoja malleja. On kuitenkin suositeltavaa pitää mallin tarkkuus kohtuullisissa rajoissa lähetettävän tiedoston koon ja pelin sujuvuuden takia.
Käännökset.
TrackMania-pelisarjoja on käännetty useille eri kielille. Pelin suomenkielinen kielipaketti on ladattavissa osoitteesta http://www.kajouni/dload/trackmania/.
Cachoeira do Sul

Cachoeira do Sul on 71 000 asukkaan kaupunki Rio Grande do Sulin osavaltiossa Brasiliassa. Sen pinta-ala on 3 735 km² ja sen väestötiheys on 19 asukasta/km².
Cachoeira do Sulissa sijaitsee samannimisen hiippakunnan istuin ja pääkatedraali.
Hemolyysi

Hemolyysi tarkoittaa punasolujen hajoamista. Syynä hemolyysiin voi olla esimerkiksi epäonnistunut verensiirto, ja seurauksena voi olla hemolyyttinen anemia. Verensiirron jälkeen hemolyysi voi olla joko äkillinen tai viivästynyt. Äkillinen hemolyysi verensiirrossa voi johtua joko vääräntyyppisestä verestä, esimerkiksi jos potilaan veriryhmä on O RhD positiivinen, mutta hän saa A RhD positiivista verta. ABO-veriryhmän suhteen väärästä verensiirrosta voi aiheutua jopa kuolemaan johtava hemolyyttinen reaktio.
Hemolyysi tapahtuu, kun punasolu joutuu itseään laimeampaan ympäristöön. Punasolu sisältää 0,9-prosenttista suolaliuosta (fysiologinen suolaliuos) ja jos se esimerkiksi joutuu tekemisiin tislatun veden kanssa, alkaa solun sisälle virrata laimeampaa nestettä, jotta väkevyyserot tasoittuisivat nesteiden välillä (osmoosi). Tällöin punasolu pullistuu ja lopulta hajoaa.
Rokonkari

Rokonkari on asumaton kivikkoinen saari Lumijoen Varjakan venesataman pohjoispuolella Liminganlahden suulla Perämerellä. Saarella on pieni kalastajamaja.
Saari sijaitsee Liminganlahden luonnonsuojelualueen läntisimmässä kolkassa, noin kahden kilometrin päässä Varjakan satamasta ja Vatunginnokasta pohjoiseen. Kasvillisuutta on vähän, ja puusto rajoittuu muutamaan mäntyyn sekä yksinäiseen koivuun. Saari on tavallisimpien merilintujen pesimäalue.
Palveluskelpoisuusluokka

Kelpoisuusluokka on Suomen puolustusvoimien luokitusmenetelmä, joka kertoo varusmiehen kykenevyydestä armeijassa. Se katsotaan ensimmäisen kerran ennen kutsuntoja lääkärintarkastuksessa.
Luokat.
Luokat menevät välillä A-T:
Eraser – suojelija

Eraser – suojelija ("Eraser") on vuonna 1996 ensi-iltansa saanut toimintaelokuva. Elokuvan on ohjannut Chuck Russell. Pääosissa näyttelevät Arnold Schwarzenegger ja Vanessa Williams.
Juoni.
Yhdysvaltain puolustusministeriössä työskentelevä Lee Cullen saa tietää, että yksi hänen esimiehistään aikoo salakuljettaa uuden vaarallisen aseen maasta. Salaliitossa mukana olevat yrittävät eliminoida Cullenin pois tieltään, joten hänen täytyy vaihtaa henkilöllisyyttään ja hän saa turvakseen John Krugerin, joka on FBI:n erikoisyksikön paras mies.
Rusokärpässieni

Rusokärpässieni ("Amanita rubescens", aikaisemmin "punertava kärpässieni") on kärpässienten sukuun kuuluva sieni. Se on hyvin kypsennettynä syömäkelpoinen. Mikäli kypsennys jää puolinaiseksi, jää sieneen verisoluja tuhoavaa myrkkyä.
Koko ja ulkonäkö.
Rusokärpässieni muistuttaa ulkonäöltään muita kärpässieniä, joista osa on tappavan myrkyllisiä. Rusokärpässieniellä on harmaan- tai punaruskea kupera lakki, halkaisijaltaan jopa 15 cm. Sen päällä on paljon pieniä harmahtavia tai kermanvärisiä läikkiä, jotka ovat nuoren sienen suojuksen jätteitä. Sade voi kuitenkin joskus huuhtoa nämä pilkut pois. Joskus lakin päällä on myös okrankeltaista limaa, jonka voi huuhtoa pois vedellä.
Sienen heltat ovat nuorena vaaleat, mutta vanhemmiten niihin ilmestyy punaisia pilkkuja. Jalka on valkoinen, joskin siinä on jäänteitä lakin väristä, ja se on jopa 15 cm korkea. Jalan kalvomainen rengas on reunoiltaan siisti ja selvästi uurteinen. Itiöt ovat valkoisia, munanmuotoisia ja suunnilleen 5–8 µm:n kokoisia.
Samankaltaiset lajit.
Rusokärpässieni voi joskus muistuttaa yleistä punakärpässientä ("Amanita muscaria"), mutta rusokärpässienen väri on yleensä haaleampi ja sieni on kooltaan pienempi. Myös erittäin myrkyllinen ja Suomessa harvinainen kavalakärpässieni ("Amanita phalloides") on rusokärpässienen kaltainen. Molemmilla lajeilla on jalassaan pitkittäisuurteinen rengas, mutta kavalakärpässienen uurteet ovat hennommat. Kavalakärpässienen lakki ei myöskään koskaan ole punertava. Erotukseksi myrkyllisestä pantterikärpässienestä ("Amanita pantherina") paras tuntomerkki on puolestaan se, että rusokärpässienen malto muuttuu pinkiksi kosketuksesta tai ilmalle altistumisesta.
Kasvuaika ja -paikka.
Rusokärpässieni on yleinen kautta Euroopan ja Pohjois-Amerikan itäosissa. Se kasvaa niin surkeilla mailla kuin lehti- ja havumetsissäkin.
Käyttö ravinnoksi.
Rusokärpässieni on syötävä oikein keitettyinä tai paistettuna. Laji sisältää pienen määrän hemolyyttistä myrkkyä raakana, mutta se tuhoutuu kypsentäessä. Eräät asiantuntijat suosittelevat kuitenkin välttämään kaikkia kärpässienilajeja. Rusokärpässienen maku on mieto, mutta sillä saattaa olla hienoinen kitkerä tai multamainen sivumaku. Sienen haju ei ole voimakas.
Talaos

Talaos (, ) oli kreikkalaisessa mytologiassa Argoksen kuningas ja yksi argonauteista. Hän oli Biaksen ja Peron poika.
Talaos meni naimisiin joko Sikyonin kuninkaan Polyboksen tyttären Lysianassan tai Abaksen tyttären Lysimakhen kanssa.
Talaoksen lapsista ainoastaan Adrastos mainitaan molempien puolisoiden yhteydessä. Pronaks, Aristomakhos ja Erifyle sen sijaan mainitaan ainoastaan Lysimakhen yhteydessä. Muissa yhteyksissä Talaoksella kerrotaan olleen myös lapset Mekisteus, Parthenopaios, Astynome, Metidike sekä mahdollisesti myös poika nimeltä Hippomedon.
Elaine Chao

Elaine Lan Chao (, 26. maaliskuuta 1953 Taipei, Taiwan) on yhdysvaltalainen republikaanisen puolueen poliitikko ja Yhdysvaltain entinen liikenneministeri.
Chao muutti vanhempiensa kanssa Yhdysvaltoihin 8-vuotiaana, ja perhe asettui New Yorkiin.
Chao oli varaliikenneministeri sekä Rauhanjoukkojen johtaja presidentti George H. W. Bushin hallituksessa. Vuosina 2001-2009 hän oli työministerinä presidentti George W. Bushin alaisena. Hän oli ensimmäinen aasialaissyntyinen naisministeri Yhdysvalloissa.
Presidentti Donald Trump nimitti Chaon 29. marraskuuta 2016 tulevan hallintonsa liikenneministeriksi. Hän aloitti virassa 31. tammikuuta 2017, ja hän erosi siitä 7. tammikuuta 2021 kongressitalon levottomuuksien jälkeen.
Elaine Chaon aviopuoliso on kentuckylainen senaattori Mitch McConnell.
Thomas Nashe

Thomas Nashe (marraskuu 1567 Lowestoft, Englanti – noin 1601) oli englantilainen kirjailija, runoilija ja satiiristen pamflettien kirjoittaja.
Elämäkerta.
Nashe syntyi 1567 Itä-Englannissa sijaitsevassa Lowestoftin satamakaupungissa pappisperheeseen. Hän isänsä oli William Nashe ja äiti Margaret (o.s. Witchingham). Pojan ollessa kuusivuotias perhe muutti Norfolkiin West Harlingiin, josta isä sai pappisviran.
Thomas Nashe sai alkeisopetusta kotona, mutta 14-vuotiaana hän siirtyi opiskelemaan Cambridgen yliopistoon filosofiaa ja latinaa. Nashe suoritti tutkinnon 1586 ja suunnitteli jatkavansa opintoja, mutta heti seuraavana vuonna tapahtunut isän kuolema hankaloitti hänen asemaansa taloudellisesti. Ilmeisesti osasyynä opintojen keskeytymiseen oli se, että Nashe osallistui viranomaisia suututtaneen näytelmän laatimiseen.
Nashe muutti loppuvuodesta 1588 Lontooseen. Siellä hän pääsi kosketuksiin muiden kirjailijoiden kanssa, joista merkittävimpiä olivat Christopher Marlowe ja Robert Greene. Seuraavana vuonna ilmestyneeseen Greenen "Menaphon"-teokseen laatimassaan esipuheessa Nashe arvosteli aikansa kirjailijoiden yleistä tapaa plagioida klassisia kirjailijoita.
Nashe julkaisi 1592 läpimurtoteoksensa "Pierce Penilesse", joka kertoi kirjailijan vaikeuksista tulla toimeen ilman rikasta tukijaa. Kirja saavutti menestystä, mutta taloudellisesti se ei Nashea juurikaan auttanut, koska tekijänoikeuksista ei ajan tavan mukaan maksettu mitään. Samana vuonna esitettiin Nashen tunnettu näytelmä "Summer's Last Will and Testament", joka tosin ilmestyi painosta vasta kahdeksan vuotta myöhemmin.
Nashe hankki elantonsa sekalaisilla kirjallisilla töillä. Hän kirjoitti muun muassa näytelmiä, pamfletteja, runoja, proosaa, sanomalehtikirjoituksia ja jopa pornografiaa. Nashen satiirinen kritiikki aiheutti hänelle ongelmia, etenkin kun hän arvosteli viranomaisia. Pamfleteilla oli kuitenkin hyvä menekki, mitä vain lisäsivät Nashen vastustajien kanssa käymät kynäsodat. Viranomaisten ja kirjailijoiden ohella Nashe kritisoi myös puritaaneja.
Nashen kuolemasta ei ole varmaa tietoa, mutta ilmeisesti hän kuoli 1601. Sitä ennen hänen kirjoitusmahdollisuutensa olivat menneet, koska kirjoitusten suututtamat viranomaiset eivät antaneet hänen julkaista mitään.
Jukka Annala

Jukka Annala (s. 1966 Kokkola) on suomalainen toimittaja ja tietokirjailija. Annala on työskennellyt muun muassa STT:n toimittajana. Hän toimii myös Suomen Salmiakkiyhdistyksen puheenjohtajana.
Annalan salmiakkikaramelleja käsittelevä tietokirja "Salmiakki" (Nemo 2001) ylsi Tieto-Finlandia-ehdokkaaksi. Toinen kirja, syksyllä 2006 julkaistu "Toopelivisio" (Teos) kertoo suomalaisen sketsiviihteen historiasta 1950-luvulta 2000-luvulle. Kolmas kirja käsittelee Remu Aaltosen kieltä.
Annala oli vuonna 1987 perustetun kokkolalaisen The Mies -yhtyeen kitaristi-laulaja sekä sen kappaleiden säveltäjä ja sanoittaja.
Charly Gaul

Charly Gaul (8. joulukuuta 1932 – 6. joulukuuta 2005) oli luxemburgilainen maantiepyöräilijä, Ranskan ja Italian ympäriajon voittaja. Hän menestyi erinomaisesti niin aika-ajossa kuin vuorillakin ja oli kuuluisa loistavista suorituksistaan kylmissä ja sateisissa olosuhteissa.
"Vuorten enkelinä" tunnettu Gaul voitti vuoden 1958 Tour de Francen, vaikka oli kolme etappia ennen kilpailun loppua viisitoista minuuttia Raphael Géminiania jäljessä. Gaul jätti Aix-Les-Bains'iin päättyneellä vuorietapilla Géminiania 14 minuuttia 35 sekuntia nousten kokonaiskilpailussa kolmanneksi. Seuraavana päivänä Gaul otti kilpailun kolmannen aika-ajoetapin voittonsa, ohitti yhteistuloksissa Vito Faveron ja Géminianin – ja saavutti Ranskan ympäriajon voiton.
Toivo Palmroth

Toivo Einar Palmroth (myös Toivo Palomurto; 21. kesäkuuta 1903 Ruovesi – 16. marraskuuta 1947 Helsinki) oli elokuvan monitoimimies, ohjaaja, säveltäjä ja näyttelijä nimellä Palomurto. Hän ohjasi käsikirjoittamansa elokuvan "Karmankolon kuningas" (1938), johon hän teki myös musiikin ja jossa hän näytteli pääosaa. Rooleja hänellä oli myös elokuvissa "Roinilan talossa" (1935), "Kaikenlaisia vieraita" (1936) ja "Onnenpotku" (1936). Musiikin hän sävelsi neljään elokuvaan: "Karmankolon kuningas" (1938), "Roinilan talossa" (1935), "Erämaan turvissa" (1931) ja "Jääkärin morsian" (1931).
Palmrothin sävellyksiä ovat muun muassa ”Akateemisen Karjalaseuran marssi”, ”Häme-laulu”, ”Kahdenlainen suudelma”, ”Lapualaisten marssi”, ”Talonpoikaismarssi”, ”Lottien laulu”, ”Lintan kengät”, ”Sörkan ruusu”, ”Kuka vippais?” ja ”Yks’ vitamiini”, jotka on levytetty. 
Nimimerkillä "Palle" tunnetuksi tullut sanoittaja ja toimittaja Reino Palmroth oli Toivo Palmrothin pikkuveli.
Aavikkomara

Aavikkomara eli suolakaniini ("Dolichotis salinicola") on marsujen heimoon kuuluva suurehko eteläamerikkalainen jyrsijä.
Ulkonäkö ja koko.
Aavikkomara muistuttaa jänistä; sen vartalo kasvaa noin puoli metriä pitkäksi ja painaa neljä kiloa. Sen takaosasta puuttuu maralle ("Dolichotis patagonum") tyypillinen vaaleampi alue.
Levinneisyys.
Aavikkomara elää Etelä-Amerikan chacolla, joka ulottuu Argentiinasta Boliviaan ja Paraguayhin.
Maustemeirami

Maustemeirami ("Origanum majorana") on alun perin Pohjois-Afrikasta ja Lounais-Aasiasta peräisin oleva maustekasvi, jonka viljely aloitettiin Euroopassa keskiajalla. Meiramia pidetään yhtenä vanhimmista Suomessa käytetyistä maustekasveista, ja sitä käytetään eniten heti persiljan ja tillin jälkeen. Meiramin kasvatus on varsin helppoa. Se viihtyy aurinkoisella, hiekkapitoisella ja tuulelta suojatuilta paikoilla. Se on kuitenkin hallanarka.
Mausteena meiramia voidaan käyttää muun muassa spagettikastikkeisiin, jauheliha-, lammas-, vasikanliha-, veri-, maksa-, makkara-, peruna-, sieni- ja kaaliruokiin sekä hernekeittoon. Luonnonlääkkeenä sen väitetään myös rauhoittavan ja laukaisevan kouristuksia.
La Sillan observatorio

La Sillan observatorio on Euroopan eteläisen observatorion (ESO) observatorioalue keski-Chilessä, 160 kilometriä La Serenan kaupungista pohjoiseen. Observatorion rakentaminen aloitettiin vuonna 1964 Cinchado-nimiselle vuorelle Atacaman autiomaahan 2 400 metrin korkeuteen merenpinnasta ja ensimmäinen vaihe valmistui 1969. Paikka valittiin, koska sen äärimmäisen kuiva ilma ja syrjäinen sijainti tarjosivat maailman parhaimpiin kuuluvat havainto-olosuhteet.
Teleskoopit ja instrumentit.
La Sillassa on kaikkiaan kahdeksantoista teleskooppia, joista kymmenen on kokonaan ja loput osittain ESOn operoimia. Osa teleskoopeista on jo poistettu käytöstä ja nykyisin ESO käyttää teleskoopeistaan kolmea:
*EMMI – spektrometri ja kamera erittäin laajalle aallonpituusalueelle
*SuSI2 – kamera näkyvän valon alueen havaintoihin
*SOFI – infrapuna-alueen spektrometri ja kamera
*HARPS – spektrometri eksoplaneettahavaintoihin
*EFOSC-2 – spektrometri ja kamera näkyvän valon ja UV-alueen havaintoihin
*FEROS – spektrometri
*WFI – kamera hyvin laajalla kuvakentällä
Hurrikaani Ginger

Hurrikaani Ginger oli kahdeksas nimetty myrsky ja viides hurrikaani vuoden 1971 Atlantin hurrikaanikauden aikana. Se oli trooppinen hirmumyrsky yli 27 vuorokauden ajan, toiseksi pisimpään kaikista Atlantin hurrikaaneista. Tämä hurrikaani raivosi syyskuun viidennestä päivästä lokakuun kolmanteen, pääosan ajasta Atlantin länsiosassa. Se iski lopulta Pohjois-Carolinaan syyskuun viimeisen päivän aamuna ja aiheutti tulvatuhoja kymmenen miljoonan senaikaisen Yhdysvaltain dollarin edestä.
Ginger ei kehittynyt kovin voimakkaaksi: Saffir-Simpsonin viisipiortaisella asteikolla se kohosi vain kakkosluokkaan. Se aiheutti rannikolla tulvia meriveden nousun takia, ja Pohjois-Carolinan itäosissa 250–330 millimetrin sademääriä, jotka tuhosivat maissi- ja soijaviljelmiä.
Keijo Kihlman

Keijo ”Kippari” Kihlman (31. toukokuuta 1920 Turku – 2. toukokuuta 2007 Turku) oli suomalainen palloilijalahjakkuus, joka pelasi pääsarjatasolla useissa palloilulajeissa kuten jalkapallossa, jääkiekossa, jääpallossa ja käsipallossa. Pelaajauransa jälkeen Kihlman toimi valmentajana.
Jalkapallo.
Jalkapalloilijana Kihlman kuului TPS:n ”dream teamiin” (termi Heikki Mäen, ks. lähde). ”Kippari” pelasi edustusjoukkueessa vuosina 1939–1954 ja saavutti sekä Suomen Palloiluliiton mestaruuden 1945 että kaksi Suomen mestaruutta, vuosilta 1941 ja 1949. TPS voitti mestaruuden myös 1939, mutta tuolloin Kihlmanin ottelumäärä ei riittänyt mitaliin. Keskushyökkääjänä pelannut Kihlman voitti mestaruussarjan maalikuninkuuden 1946.
Kihlman pelasi myös yhden A-maaottelun Suomen edustusjoukkueessa.
Jääkiekko.
Kihlman sai lukioikäisenä TPS:n johtokunnan hyväksymään jääkiekon seuran ohjelmaan vuonna 1937, ja hän pelasi edustusjoukkueessa aina vuoteen 1954 asti. Kihlman oli ehdolla myös maajoukkueeseen vuonna 1948, mutta maan rahapula esti joukkueen lähettämisen. Vuonna 1944 sarja jäi sodan vuoksi kesken, tuolloin TPS oli sarjan johdossa. TPS-aikana ainoan varsinaisen mitalinsa, pronssin, Kihlman sai vuonna 1953. Kaudella 1948–1949 Kihlman tosin voitti TPK:n riveissä pronssia, TPS:n lopetettua tuolloin jääkiekkoilun joksikin aikaa.
Kihlman valmensi myös TuTon jääkiekon edustusjoukkuetta kaudella 1960–1961.
Muut palloilulajit.
Käsipallo tuli Suomeen sotavuosina, ja ensimmäinen Suomen mestari vuodelta 1944 oli TPS, jonka riveissä Kihlman pelasi.
Daniel Sedin

Erik Daniel Sedin (s. 26. syyskuuta 1980 Örnsköldsvik, Ruotsi) on ruotsalainen jääkiekkoilija. Sedin ja hänen identtinen kaksoisveljensä Henrik pelasivat NHL-joukkue Vancouver Canucksissa valtaosan ammattilaisurastaan vuosina 2000–2018.
Pelaajaura.
Molemmat Sedinin veljeksistä pelasivat samassa ketjussa Anson Carterin kanssa kaudella , tuttavallisemmin heidät tunnettiin "Veljesten ketjuna". Tuolla kaudella, Veljesten ketju oli Canucksien tehokkain ketju, ohittamalla Markus Näslundin/Todd Bertuzzin/Brendan Morrisonin ketjun pisteissä. Daniel Sedin teki oman piste-ennätyksensä kaudella tehoilla 41+63=104, jolloin hän voitti eniten kaudella pisteitä tehneelle annettavan Art Ross Memorial Trophyn sekä Ted Lindsay Awardin, jonka myöntää NHLPA:n jäsenet. Sedin valittiin myös veljensä Henrikin kanssa . Sedineillä olisi ollut mahdollisuus pelata ammattilaisina jalkapalloa Ruotsissa, mutta he pelasivat mieluummin jääkiekkoa. Sedineillä on myös kaksi vanhempaa veljeä. Vancouver Canucks jäädytti Daniel ja Henrik Sedinin pelinumerot helmikuussa 2020.
Maajoukkue.
Sedin oli mukana Ruotsin kultaa voittaneessa joukkueessa Torinon talviolympialaisissa. Lisäksi hän on edustanut Ruotsia MM-kisoissa neljä kertaa (1999, 2001, 2005 ja 2013). Vuoden 2001 kisoista Ruotsi voitti pronssia. Sedin oli mukana Ruotsin maajoukkueessa sen voittaessa yhdeksännen maailmanmestaruutensa vuonna 2013.
Yksityiselämä.
Daniel Sedin on naimisissa ja hänellä on vaimonsa Marinetten kanssa kolme lasta. Daniel ja Henrik Sedin tunnetaan myös innokkaina raviurheilun harrastajina sekä hevosenomistajina. Heidän toistaiseksi menestynein hevosensa on Robert Berghin valmentama vuoden 2013 Elitloppet-voittaja Nahar.
Hurrikaani Carmen

Hurrikaani Carmen oli vuoden 1974 Atlantin hurrikaanikauden voimakkain hurrikaani. Se teki huomattavaa tuhoa Jukatanin niemimaalla ja Louisianassa, mutta vältti viime tipassa suuret asutuskeskukset kuten Belizen ja New Orleansin.
Carmen sai alkunsa pienestä säähäiriöstä Afrikan rannikolla elokuun 23. päivänä. Se liikkui nopeasti länteen ja kehittyi trooppiseksi matalapaineeksi 29. elokuuta. Karibianmeren lämpö auttoi sitä kehittymään trooppiseksi myrskyksi jo saman vuorokauden sisällä. Se voimistui edelleen, ja saavutti hurrikaanin voimakkuuden Jamaikan kaakkoispuolella 1. syyskuuta. Kun Carmen suuntasi Länsi-Karibialle, se sai avomereltä esteettömästi lämmintä ilmaa sisäänsä ja kasvoi nelosluokan hurrikaaniksi 2. syyskuuta. Myöhemmin samana päivänä se iski maihin Meksikossa Jukatanin niemimaan itärannalle. 12 tunnissa maihinlaskun jälkeen Carmen heikkeni trooppiseksi myrskyksi, mutta Jukatanin toisella puolella se sai merestä uudelleen voimaa ja kasvoi taas hurrikaaniksi 5. syyskuuta Meksikonlahdella. 8. syyskuuta se lähestyi Louisianan rannikkoa jälleen täydellä voimalla. Kylmempi ja kuivempi ilma heikensi sitä hiukan ennen maihin iskua. Myrsky heikkeni jälleen ja täyttyi Texasin itäosissa 10. syyskuuta.
Timo Korvenpää

Timo Heikki Antero Korvenpää (1952 – 2. lokakuuta 2011 Espanja) oli tamperelainen ekonomi, MBA ja suomalainen pankki- ja talouselämän vaikuttaja.
Korvenpää kirjoitti vuonna 1971 Forssan yhteislyseosta ylioppilaaksi. Korvenpää työskenteli 1980-luvulla YIT:ssa, Citybankissa ja SKOP:ssa. Skopissa Korvenpää toimi mm. osastopäällikkönä vastaten valuutta- ja rahakaupasta. Hänet nimitettiin Skopin johtokunnan jäseneksi vuonna 1991. Korvenpää ehti olla KOP-Meritan palveluksessa vuoden. Korvenpää nimitettiin marraskuussa 1994 KOP:n johtokunnan jäseneksi, juuri kun KOP aloitti Kansallisannin. Erotuksena useista KOP:n johtajista vuonna 1996, Korvenpää kuitenkin välttyi syytteiltä KOP:n antia koskevassa jupakassa . 
Nokian Kirsi Sormusen siirryttyä Nokian tietoliikenneryhmän talous- rahoitusjohtajaksi, silloinen Meritan johtokunnan varajäsen Korvenpää nimitettiin Nokia Oyj.:n treasuryn rahoitusjohtajaksi 1.12.1995 ja sittemmin myös Nokian Eläkesäätiön hallituksen puheenjohtajaksi vuonna 1996. Korvenpää esitelmöi Taloustieteellisen Yhdistyksen KT-päivillä Tampereella vuonna 2000. Korvenpää siirtyi Nokia Networksin talousjohtajaksi vuonna 2000, mutta erosi Nokian palveluksesta yllättäen vuonna 2002 jääden sapattivapaalle. Nokian jälkeen Korvenpää toimi useiden eri yritysten hallituksissa.
Korvenpää oli sotilasarvoltaan res. luutnantti. Timo Korvenpää harrasti mm. purjelentämistä ja murtomaahiihtoa. Hän menehtyi Espanjassa 2011 purjelentokone-onnettomuudessa. Korvenpää oli maininnut motokseen "”The more I work the luckier I get”".
Paranalin observatorio

Paranalin observatorio on Euroopan eteläisen observatorion (ESO) observatorioalue Atacaman autiomaassa pohjois-Chilessä, noin 120 kilometriä Antofagastan kaupungista etelään. Observatorio perustettiin kunnianhimoisen Very Large Telescope (VLT) -projektin kaukoputkien sijaintipaikaksi ja sitä voidaan hyvällä syyllä pitää yhtenä maailman tärkeimmistä tähtitieteellisistä observatorioista. Observatorion rakentaminen aloitettiin Cerro Paranalille 2 635 metrin korkeuteen merenpinnasta 1980-luvulla. Ensimmäinen VLT:n teleskoopeista otettiin käyttöön huhtikuussa 1999 ja alueen rakentaminen oli vielä vuonna 2007 osittain kesken.
Teleskoopit ja instrumentit.
Paranalin lippulaivan muodostavat VLT:n neljä 8,2-metristä teleskooppia Antu, Kueyen, Melipal ja Yepun sekä näiden 1,8-metriset aputeleskoopit. VLT:n teleskoopit voidaan kytkeä yhteen optiseksi interferometriksi, mikä tekee niistä maailman suurimman yksittäisen tähtitieteellisen havaintolaitteen.
* FORS 2 – spektrometri ja kamera näkyvän valon alueen havaintoihin
* CRIRES – erittäin suuren resoluution echelle-spektrometri
* ISAAC – infrapuna-alueen kamera ja spektrometri
* FORS 1 – spektrometri ja kamera näkyvän valon alueen havaintoihin
* FLAMES – monielementtispektrometri
* UVES – erittäin suuren resoluution spektrometri UV-alueelle
* VISIR – infrapuna-alueen kamera ja spektrometri
* VIMOS – spektrometri useiden kohteiden samanaikaiseen mittaamiseen 
* SINFONI – infrapunaspektrometri
* HAWK-1– lähi-infrapuna-alueen kamera (käyttöön 2008)
* NACO – suuren tarkkuuden kamera visuaalihavaintoihin
*MIDI – keski-infrapuna-alueen interferometri
*AMBER – lähi-infrapuna-alueen interferometri
*PRIMA – kamera 
*OmegaCAM – kamera
*IR camera – lähi-infrapuna-alueen kamera
Lisäksi käytössä on MASCOT-kamera, joka ottaa kuvan koko taivaasta kahdeksan minuutin välein.
Rauman Lyseon lukio

Rauman Lyseon lukio on Rauman ainoa lukiokoulutusta antava oppilaitos. Se aloitti toimintansa vuonna 2007, jolloin kolmesta Raumalla aiemmin toimineesta lukiosta – Raumanmeren lukiosta, Rauman yhteislyseon lukiosta ja Uotilanrinteen lukiosta – muodostettiin Rauman lukio. Vuonna 2013 Rauman lukion nimeksi vaihdettiin Rauman Lyseon lukio, ja vuodesta 2016 lähtien se on toiminut peruskorjatussa Otan koulukiinteistön tiloissa (Urheilukatu 22). Rauman Lyseon lukio on yksi valtakunnan suurimmista lukioista opiskelijoiden määrän ollessa vuosittain 700–800. Opetushallituksen vuoden 2015 tilastoinnin mukaan Rauman Lyseon lukio oli opiskelijamäärän perusteella valtakunnan 15. suurin päivälukio. Koulun rehtorina toimii Jani-Petteri Renko ja apulaisrehtorina Otso Huuska.
Hanns Johst

Hanns Johst (8. heinäkuuta 1890 Seerhausen, Riesa, Saksi, Saksa – 23. elokuuta 1978 Ruhpolding, Baijeri, Saksan liittotasavalta) oli saksalainen näytelmäkirjailija ja kirjailija. Johst kirjoitti ekspressionistisia näytelmiä, jotka tavoittivat natsien hyväksynnän. Sotilasarvoltaan hän oli SS-Gruppenführer.
Uransa alussa hän kirjoitti menestyviä ekspressionistisia näytelmiä, kuten "Der Junge Mensch" (Nuori mies, 1916), "Der König" (Kuningas, 1920) ja "Thomas Paine" (1927). 
Kuuluisin Johstin kirjoittama repliikki on varmasti: “Jos kuulen sanan ‘kulttuuri’, poistan varmistimen Browningistani!” Näin lausuu päähenkilö nuori SA-mies Schlageter, josta tuli SA-joukkojen marttyyri. Näytelmästä "Schlageter" (1933) tuli merkittävä Saksassa. Albert Leo Schlageter oli ranskalaista miehitysvaltaa vastaan Ruhrilla tehnyt ensimmäisen maailmansodan veteraani, jonka ranskalaiset ottivat kiinni 8. huhtikuuta 1923, tuomitsivat kenttäoikeudessa 7. toukokuuta kuolemaan ja teloittivat 26. toukokuuta 1923 aamulla Golzheimerissa 28-vuotiaana.
Hanns Johst, joka tuolloin oli Preussilaisen valtion teatterin tuottaja, teki näytelmän edustamaan “uutta teatteria kansallissosialistisessa hengessä“. Uuden teatterin tuli palvella kahta tarkoitusta: Ensiksi koska “uuden saksalaisen tuli syntyä saksalaisuuden verestä ja ytimestä“ teatterin tuli selventää katsojalle mikä saksalaisuudella pohjimmiltaan tarkoitettiin kansallissosialistisessa yhteiskunnassa. Toiseksi teatteri oli vihoviimeinen pedagoginen väline, jolla saksalaiset voidaan pelastaa todellisen maailman materialistisuudesta. 
"Schlageter" oli tehnyt vaikutuksen Adolf Hitleriin, jonka suosikiksi hän pääsi sanomallaan: “Kansan yksilöiden tulisi seurata sokeasti yhtä johtajaa, tässä tapauksessa taiteilijaa, jotta kansa tavoittaisi paremman tulevaisuuden”. Kansallissosialistisen puolueen valtaannousun vuonna 1933 Johstin ura lähti nopeaan nousuun, sillä silloin hänestä tehtiin Saksalaisen runouden akatemian johtaja. Vuotta myöhemmin hänet nimitettiin Preussin osavaltioneuvoston jäseneksi. Vuonna 1935 Johstista tuli valtakunnan teatteriviraston johtaja, jossa hän Joseph Goebbelsin johtamana muokkasi teatteria kansallissosialistiseen ideologiaan sopivaksi. 
Sodan jälkeen oikeusistuin, joka poisti aktiivinatseja Saksan hallinnosta totesi Johstin hyötyjäksi ja tuomitsi hänet 500 markan sakkoihin. Hän haki muutosta tuomioon, mutta saikin 3 ½ vuotta pakkotyötä, omaisuuden puolitusrangaistuksen ja kymmenvuotisen ammatinharjoituskiellon.
Heliadit

Heliadit olivat kreikkalaisessa mytologiassa auringonjumala Helioksen lapsia.
Heliades.
Helioksen tyttäret (, yksikössä ) olivat Helioksen ja Klymenen lapsia ja Faethonin sisaria.
Ovidius mainitsee sisaruksia olevan kolme; nuorinta hän ei nimeä, mutta vanhin on Faetusa, ja keskimmäinen Lampetia.. Hyginus puolestaan kertoo sisaruksia olevan seitsemän ja luettelee heidän nimensä: Merope, Helie, Aigle, Lampetia, Foibe, Aitherie ja Dioksippe.
Kun Faethon oli ajanut isänsä vaunuilla liian lähelle maata ja polttanut kaiken ympäriltään, Zeus surmasi hänet salamalla estääkseen häntä tuhoamasta koko maata. Faethonin ruumis putosi Pojokeen, joka tunnettiin ennen Eridanosjokena. Häntä surevat sisaret, heliadit, muuttivat muotoaan poppeleiksi ja juurtuivat joen varteen, ja heidän kyynelensä muuttuivat meripihkaksi.
Heliadai.
Helioksen pojat (, yksikössä ) olivat Helioksen ja Rhoden lapsia. Heidän lukumääräkseen kerrotaan seitsemän, ja he olivat nimiltään Okhimos, Kerkafos, Makareus, Aktis, Tenages, Triopas ja Kandalos. Heidän ainoan sisarensa nimi oli Elektryone. Heidät mainitaan muita ihmisiä taitavammiksi, mutta heidät tunnettiin erityisesti taitavina astrologeina ja merenkävijöinä. Heidän väitettiin olleen ensimmäiset, jotka jakoivat päivän tunteihin.
Rupert Murdoch

Keith Rupert Murdoch (lausutaan /ˈruːpət ˈməːdɒk/; s. 11. maaliskuuta 1931) on australialaissyntyinen yhdysvaltalainen mediamoguli. Hän on News Corporationin ja sen jatkajien Fox Corporationin ja uuden News Corp -yhtiön perustaja sekä hallituksen puheenjohtaja.
Murdoch aloitti uransa yhdellä isältään perimällä sanomalehdellä Adelaidessa. Hän hankki ja perusti lisää lehtiä Australiassa ennen kuin laajensi News Corporationia Ison-Britannian, Yhdysvaltojen ja Aasian mediamarkkinoille. Hän perusti Fox Broadcasting Companyn vuonna 1986. 
Murdoch on ollut kolmesti "Time"-lehden maailman 100 vaikutusvaltaisimman henkilön listalla. Hän oli "Forbes"-lehden maailman vaikutusvaltaisimpien ihmisten listalla 13:s vuonna 2010. "Forbes"-lehden maailman rikkaimpien listalla hän oli vuonna 2015 sijalla 77.
Poliittinen toiminta.
Australia.
Murdoch oli Australian Country Party (nyk. Australian kansallispuolue) -puolueen puheenjohtajan John McEwenin poliittinen liittolainen. Murdoch puolusti McEwania "The Australian" -lehdessään. Kun McEwan jäi eläkkeelle, niin Murdoch suuntasi tukensa Australian työväenpuolueen johtajalle, Gough Whitlamille, josta tuli pääministeri vuonna 1972. Pian kuitenkin Murdoch suuntasi huomionsa Yhdysvaltoihin.
Yhdysvallat.
Yhdysvalloissa vain maan kansalainen voi omistaa televisioaseman, joten Murdochista tuli Yhdysvaltain kansalainen vuonna 1985. Samalla hän menetti Australian kansalaisuutensa. 
Yksityiselämä.
Murdoch on ollut viidesti naimisissa. Vuonna 1956 hän nai Patricia Bookerin, melbournelaisen entisen kauppa-apulaisen ja lentoemännän. Avioliitossa syntyi vuonna 1958 tytär, Prudence. Rupert ja Patricia erosivat vuonna 1967.
Avioeron jälkeen Murdoch avioitui samana vuonna skotlantilaissyntyisen Anna Torvin kanssa. Katolinen Torv oli tuolloin toimittajana Rupertin sydneyläisessä "The Daily Telegraph" -sanomalehdessä. Avioliitossa syntyi kolme lasta: Elisabeth (vuonna 1968), Lachlan (vuonna 1971) ja James (vuonna 1972). Pari erosi vuonna 1999 ja Torv sai avioerossa 1,7 miljardia dollaria.
Alle kuukausi toisen avioeronsa jälkeen Murdoch avioitui kiinalaissyntyisen, 30-vuotiaan Wendy Dengin kanssa. Avioliitosta syntyi kaksi lasta: Grace (vuonna 2001) ja Chloe (vuonna 2003). He erosivat vuonna 2014.
4. maaliskuuta 2016 Murdoch avioitui yhdysvaltalaisen näyttelijä-malli Jerry Hallin kanssa Lontoossa. Hall haki eroa kalifornialaiselta oikeusituimelta heinäkuussa 2022. Avioero astui voimaan kahta kuukautta myöhemmin, ja entinen pari ilmoitti eroavansa ystävinä.
Pyhän Patrickin päivänä 2022 Murdoch ilmoitti menevänsä kihloihin radiojuontaja Ann Lesley Smithin kanssa, mutta purki kihlat vain kahta viikkoa myöhemmin. Eron syyksi on arvioitu Smithin evankelistista uskonnollista vakaumusta, jonka Murdoch väitetysti koki epämukavaksi. 1. kesäkuuta 2024 Murdoch avioitui eläkkeellä olevan molekyylibiologi Elena Zhukovan kanssa Kaliforniassa.
Ek

Ek tai EK voi tarkoittaa seuraavia:
Henkilöt.
Ek on seuraavien henkilöiden sukunimi:
Katso myös.
Aihepiiriin liittyvät myös seuraavat:
Ej

Ej tarkoittaa seuraavia:
Henkilöt.
Ej on seuraavan henkilön nimi:
Ef

Ef tarkoittaa seuraavia:
Henkilöt.
Ef on seuraavan henkilön nimi:
Armenialaiset aakkoset

Armenialaiset aakkoset () ovat kirjaimisto, jolla on kirjoitettu armenian kieltä aina 400-luvulta alkaen. Armenialaisen kansanperinteen mukaan aakkoston kehitti Mesrop Maštots vuonna 405. Se on latinalaisen, kreikkalaisen ja kyrillisen kirjaimiston tapaan äännekirjoitukseen (yksi kirjain vastaa yhtä äännettä, ei tavua tai merkkiä) perustuva järjestelmä, jossa merkitään sekä vokaalit että konsonantit. Armenialaisilla aakkosilla on kirjoitettu kahta kirjakieltä: itäarmenian ja länsiarmenian kieltä. Kirjoitusjärjestelmään kuuluvat sekä suur- että pienaakkoset. Aakkoston kirjaimilla on myös numeroarvot.
Vuonna 2005 avattu aakkospuisto kunnioittaa aakkosten 1600-vuotista historiaa sekä sitä, millainen kansallinen ylpeydenaihe oma kirjoitusjärjestelmä armenialaisille on. 
Armenian translitteraatio.
Armenian translitteraatio kansainvälisen ISO 9985 -standardin sekä kansallisen standardin puuttuessa Wikipediassa sovelletun käytännön mukaan:
Wikipedia-siirtokirjoituksessa sulkeisiin merkityt kirjaimet otetaan mukaan kirjaimen esiintyessä sanan alussa.
Ւ/ւ ei esiinny itsenäisenä kirjaimena nykyaikaisessa itäarmenialaisessa aakkostossa.
Reprise Records

Reprise Records [rɪ'priːz] on yhdysvaltalainen levy-yhtiö. Se on Warner Music Groupin omistuksessa ja toimii Warner Brothers Recordsin alaisuudessa. 
Frank Sinatra perusti Reprisen vuonna 1960 ja myi sen Warner Brothers Recordsille 1963. Tunnettuja varhaisvuosien kiinnityksiä ovat olleet muun muassa Joni Mitchell, Jimi Hendrix ja Captain Beefheart. Neil Young julkaisee albuminsa yhä Reprisen kautta.
Reprise Records on julkaissut muun muassa Green Dayn, The Smashing Pumpkinsin, Avenged Sevenfoldin, The Usedin, Mastodonin, Eric Claptonin, Fleetwood Macin, Josh Grobanin, My Chemical Romancen, Army of Loversin ja Oasiksen tuotantoa.
Louison Bobet

Louis ("Louison") Bobet (12. maaliskuuta 1925 Saint-Méen-le-Grand – 13. maaliskuuta 1983) oli ranskalainen maantiepyöräilijä, ensimmäinen Ranskan ympäriajon kolme kertaa peräkkäin voittanut ajaja.
Aiheesta muualla.
&lt;br&gt;
Beeta-levy

Beeta-levyt (β-levyt) eli beeta-laskokset (β-laskokset) ovat proteiinin rakenteena sekundaarirakenne. Se on alfa-kierteen ohella tärkeimpiä proteiinien sekundaarirakenteita. Beeta-levyissä polypeptidiketjut ovat asettuneet rinnakkain, ja niitä sitovat toisiinsa peptidisidosten väliset vetysidokset. 
Atomien järjestys beeta-levykonformaatioissa poikkeaa merkittävästi alfa-kierteen atomien järjestyksestä. Beeta-levyissä polypeptidiselkärangat ovat melkein täysin venyneessä muodossa. Beeta-levy voi muodostua joko saman polypeptidiketjun eri osien välille (intraketjuinen beeta-levyrakenne) tai eri polypeptidiketjujen välille (interketjuinen beeta-levyrakenne). Beeta-levyrakenteessa polypeptidiketjut voivat asettua joko samansuuntaisesti (engl. "parallel") tai vastakkaissuuntaisesti (engl. "antiparallel"). Samansuuntaisessa beeta-levyssä C- ja N-terminaalit ovat samassa suunnassa ja vastakkaissuuntaisessa puolestaan eri suunnissa. Polypeptidiketjujen väliset vetysidokset beeta-levyissä aiheuttavat toistuvan siksakrakenteen muodostumisen, josta voidaan käyttää myös nimitystä ”aaltopelti”.
Jean-Claude Gaudin

Jean-Claude Gaudin (8. lokakuuta 1939 – 20. toukokuuta 2024) oli ranskalainen Les Républicains -puolueen poliitikko. Hän voitti paikan Ranskan kansalliskokouksessa ensimmäistä kertaa vuonna 1978 ja tuli valituksi senaattiin 1989. 
Gaudin oli senaatissa neljä kautta ja yhteensä 28 vuotta. Hän oli senaatin varapuheenjohtajana 2014–2017. Marseillen pormestariksi hänet valittiin neljästi ja johti kaupunkia 1995–2020. Gaudin oli Alain Juppén hallituksessa 1995–1997 maahanmuutto- sekä kaupunki- ja aluesuunnitteluministerinä.
Gaudin sai 14. heinäkuuta 1997 Kunnialegioonan ritarin arvon.
Gaudin toimi Les Républicains -puolueessa vuodesta 2015 kuolemaansa asti ja sitä ennen Union pour un Mouvement Populairessa.
Gaudin kuoli 20. toukokuuta 2024 asunnossaan Saint-Zachariessa 84-vuotiaana.